CELEX: 32014D0025
Language: hu
Date: 2014-01-17 00:00:00
Title: 2014/25/EU: A Bizottság határozata ( 2014. január 17. ) a Szlovák Köztársaságnak az ipari kibocsátásokról szóló 2010/75/EU európai parlamenti és tanácsi irányelv 32. cikkében említett átmeneti nemzeti tervre vonatkozó értesítéséről (az értesítés a C(2014) 59. számú dokumentummal történt)

21.1.2014   
            
            
               HU
            
            
               Az Európai Unió Hivatalos Lapja
            
            
               L 16/34
            
         
      A BIZOTTSÁG HATÁROZATA
   
   (2014. január 17.)
   a Szlovák Köztársaságnak az ipari kibocsátásokról szóló 2010/75/EU európai parlamenti és tanácsi irányelv 32. cikkében említett átmeneti nemzeti tervre vonatkozó értesítéséről
   (az értesítés a C(2014) 59. számú dokumentummal történt)
   (Csak a szlovák nyelvű szöveg hiteles)
   (2014/25/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az ipari kibocsátásokról (a környezetszennyezés integrált megelőzése és csökkentése) szóló, 2010. november 24-i 2010/75/EU európai parlamenti és tanácsi irányelvre (1) és különösen annak 32. cikke (5) bekezdésének második albekezdésére,
   mivel:
   
               (1)
            
            
               A 2010/75/EU irányelv 32. cikke (5) bekezdésének első albekezdésével összhangban a Szlovák Köztársaság 2013. január 8-án benyújtotta a Bizottsághoz átmeneti nemzeti tervét (2).
            
         
               (2)
            
            
               Az átmeneti nemzeti terv hiánytalanságának értékelése során a Bizottság eltéréseket fedezett fel az átmeneti nemzeti tervben szereplő létesítmények és a 2001/80/EK európai parlamenti és tanácsi irányelv (3) alapján Szlovákia által a 2009. évre vonatkozó kibocsátási leltárban bejelentett létesítmények listája között.
            
         
               (3)
            
            
               A Bizottság 2013. június 12-i levelében (4) felkérte a szlovák hatóságokat annak megerősítésére, hogy helyesen alkalmazták a 2010/75/EU irányelv 29. cikkében szereplő összesítési szabályokat, valamint a 2010/75/EU irányelv 3. cikkének 27. pontjában szereplő „üzemóra” meghatározását. A Bizottság kiegészítő adatokat is kért, különösen az átmeneti nemzeti terv és a 2001/80/EK irányelv szerinti kibocsátási leltár ellentmondásainak tisztázásához.
            
         
               (4)
            
            
               A Szlovák Köztársaság 2013. június 27-i levelében (5) kiegészítő információkat szolgáltatott.
            
         
               (5)
            
            
               Az újabb információk vizsgálatát követően a Bizottság 2013. július 23-i levelében (6) annak megerősítésére kérte a szlovák hatóságokat, hogy az átmeneti nemzeti terv hatálya alá nem tartozik olyan tüzelőberendezés, amelyre alkalmazták a 2001/80/EK irányelv 4. cikkének (4) bekezdése szerinti eltérést. A Bizottság azt is kérte, hogy ellenőrizzenek több, a számításokhoz használt kibocsátási határértéket, valamint szolgáltassanak bizonyítékot arról, hogy azok alkalmazásának feltételei teljesültek.
            
         
               (6)
            
            
               2013. augusztus 16-án kelt levelében (7) a Szlovák Köztársaság arról tájékoztatta a Bizottságot, hogy két létesítményt kivont az átmeneti nemzeti terv hatálya alól. A „U.S. Steel Košice, s.r.o., K1–K5 kazánok” kapcsán a szlovák fél azt közölte, hogy e létesítmény egy részére ugyan több éven keresztül alkalmazták a 2001/80/EK irányelv 4. cikkének (4) bekezdése szerinti eltérést, viszont a kérdéses részt 2010-ben újjáépítették. A szlovák fél szerint a létesítmény ezért bevonható az átmeneti nemzeti tervbe. A Szlovák Köztáraság kiigazított kibocsátási határértékeket is megadott, de két létesítmény esetében nem indokolta a konkrét határértékek alkalmazását.
            
         
               (7)
            
            
               2013. szeptember 27-én kelt levelében (8) a Bizottság tájékoztatta a Szlovák Köztársaságot arról, hogy a 2010/75/EU irányelv 32. cikke (1) bekezdésének d) pontja és a megadott információk alapján a „U.S. Steel Košice, s.r.o., K1–K5 kazánok” létesítmény, amelynek egy része kapcsán alkalmazták a 2001/80/EK irányelv 4. cikkének (4) bekezdése szerinti eltérést, nem vonható be az átmeneti nemzeti tervbe. Emellett kiegészítő adatokat is kért két olyan létesítmény folyékony tüzelőanyagainak hamutartamával kapcsolatban, amelyek esetében 100 mg/Nm3 porkibocsátási határértéket vettek figyelembe.
            
         
               (8)
            
            
               2013. szeptember 30-án a Szlovák Köztársaság jelezte (9), hogy e két létesítmény esetében 50 mg/Nm3-re csökkentette a porkibocsátási határértéket. További információkkal támasztotta alá azt az érvelését, miszerint a „U.S. Steel Košice, s.r.o., K1–K5 kazánok” nem tartoznak a 2010/75/EU irányelv 32. cikke (1) bekezdésének d) pontja hatálya alá, így szerepeltethetők az átmeneti nemzeti tervben.
            
         
               (9)
            
            
               A szlovák hatóságok és a Bizottság képviselői 2013. október 11-én találkozót tartottak, aminek nyomán október 17-i levelében (10) a Szlovák Köztársaság tovább árnyalta a „U.S. Steel Košice, s.r.o., K1–K5 kazánok” helyzetét: tisztázta, hogy a 2001/80/EK irányelv 4. cikkének (4) bekezdése szerinti eltérést csak egyetlen kazán kapcsán alkalmazták, és részletes műszaki leírást bocsátott rendelkezésre a kérdéses egységen a 2010. évi átépítés keretében végrehajtott változtatásokról. Ebből egyértelműen kiderült, hogy 2010-ben a „U.S. Steel Košice, s.r.o., K1–K5 kazánok” létesítményben egy teljesen új kazánt építettek a régi, korábban a 2001/80/EK irányelv 4. cikkének (4) bekezdése szerinti eltéréssel érintett kazán teljes lebontása után, annak helyére. Vagyis a létesítmény nem tartozik a 2010/75/EU irányelv 32. cikke (1) bekezdésének d) pontja hatálya alá, és a 2012/115/EU bizottsági végrehajtási határozattal (11) összhangban figyelembe vehető az átmeneti nemzeti tervben.
            
         
               (10)
            
            
               A Bizottság végül értékelte az átmeneti nemzet tervet a 2010/75/EU irányelv 32. cikke (1), (3) és (4) bekezdésének, valamint a 2012/115/EU végrehajtási határozatnak megfelelően.
            
         
               (11)
            
            
               A Bizottság megvizsgálta mindenekelőtt az adatok koherenciáját és helytállóságát, valamint az átmeneti nemzeti terv hatálya alá tartozó minden egyes tüzelőberendezés esetében a tervben szereplő kibocsátási határértékekhez való hozzájárulás meghatározását megalapozó feltételezéseket és számításokat, és elemezte, hogy a terv tartalmazza-e a kitűzött célokat és a hozzájuk tartozó célértékeket, a célok teljesítéséhez szükséges intézkedéseket és azok ütemezését, valamint a jövőbeni megfelelés ellenőrzését szolgáló mechanizmust.
            
         
               (12)
            
            
               A benyújtott kiegészítő információk alapján a Bizottság azt is megállapította, hogy a 2016. és a 2019. évre vonatkozó kibocsátási határértékeket a megfelelő adatok és képletek segítségével számították ki, és a számítások helytállóak. A Szlovák Köztársaság elegendő információt szolgáltatott a kibocsátási határértékek betartását szolgáló intézkedésekről, a monitoringról és az átmeneti nemzeti terv végrehajtására vonatkozó jelentéstételről.
            
         
               (13)
            
            
               A Bizottság meggyőződött arról, hogy a szlovák hatóságok figyelembe vették a 2010/75/EU irányelv 32. cikkének (1), (3) és (4) bekezdésében, valamint a 2012/115/EU végrehajtási határozatban foglalt rendelkezéseket.
            
         
               (14)
            
            
               Az átmeneti nemzeti terv végrehajtása nem érintheti az egyéb alkalmazandó nemzeti vagy uniós jogi aktusok végrehajtását. A Szlovák Köztársaságnak különösen arról kell gondoskodnia, hogy a terv hatálya alá tartozó tüzelőberendezések egyéni engedélyeihez kapcsolódó feltételek úgy kerüljenek megállapításra, hogy ne kerülhessen veszélybe egyebek mellett a 2010/75/EU irányelv, a 2008/50/EK európai parlamenti és tanácsi irányelv (12), valamint a 2001/81/EK európai parlamenti és tanácsi irányelv (13) követelményeinek való megfelelés.
            
         
               (15)
            
            
               A 2010/75/EU irányelv 32. cikke (6) bekezdésének értelmében a Szlovák Köztársaság köteles tájékoztatni a Bizottságot az átmeneti nemzeti tervet érintő minden későbbi módosításról. A Bizottságnak értékelnie kell, hogy e módosítások megfelelnek-e a 2010/75/EU irányelv 32. cikkének (1), (3) és (4) bekezdésében, valamint a 2012/115/EU végrehajtási határozatban foglalt rendelkezéseknek,
            
         ELFOGADTA EZT A HATÁROZATOT:
   1. cikk
   (1)   A 2010/75/EU irányelv 32. cikkének (5) bekezdésével összhangban a Bizottsághoz a Szlovák Köztársaság által 2013. január 8-án benyújtott, majd a 2013. június 27-én, augusztus 16-án, szeptember 30-án és október 17-én küldött kiegészítő információknak megfelelően módosított átmeneti nemzeti terv (14) kapcsán a Bizottság a 2010/75/EU irányelv 32. cikkének (1), (3) és (4) bekezdése, valamint a 2012/115/EU végrehajtási határozat alapján nem emel kifogást.
   (2)   Az átmeneti nemzeti terv hatálya alá tartozó létesítmények jegyzéke, az érintett szennyező anyagok és a kapcsolódó kibocsátási határértékek e határozat mellékletében szerepelnek.
   (3)   Az átmeneti nemzeti tervnek a szlovák hatóságok általi végrehajtása nem mentesíti a Szlovák Köztársaságot a terv hatálya alá tartozó egyes tüzelőberendezések kibocsátásai tekintetében a 2010/75/EU irányelv előírásainak betartása alól, sem az uniós környezetvédelmi jog más rendelkezéseinek hatálya alól.
   2. cikk
   A Bizottság értékelni fogja, hogy az átmeneti nemzeti terv esetleges jövőbeni módosításai, amelyeket a Szlovák Köztársaság köteles bejelenteni, megfelelnek-e a 2010/75/EU irányelv 32. cikkének (1), (3) és (4) bekezdésében, valamint a 2012/115/EU végrehajtási határozatban foglalt rendelkezéseknek.
   3. cikk
   Ennek a határozatnak a Szlovák Köztársaság a címzettje.
   
      Kelt Brüsszelben, 2014. január 17-én.
      
         
            a Bizottság részéről
         
         Janez POTOČNIK
         
         
            a Bizottság tagja
         
      
   
   
      (1)  HL L 334., 2010.12.17., 17. o.
   
      (2)  A Szlovák Köztársaság értesítése 2013. január 9-én e-mailben érkezett meg a Bizottsághoz, és Ares(2013) 25811. számon iktatták. 2013. január 9-én a Bizottság azt a magyarázatot kapta a szlovák hatóságoktól (Ares(2013) 40113. iktatási számú levél), hogy az átmeneti nemzeti terv elektronikus verzióját a számítógépes rendszer 2012. év végi meghibásodása miatt nem tudták eljuttatni a Bizottsághoz 2013. január 1. előtt, de az elküldésre a rendszer működésének helyreállítását követően azonnal sor került.
   
      (3)  Az Európai Parlament és a Tanács 2001. október 23-i 2001/80/EK irányelve a nagy tüzelőberendezésekből származó egyes szennyező anyagok levegőbe történő kibocsátásának korlátozásáról (HL L 309., 2001.11.27., 1. o.).
   
      (4)  Ares(2013) 1636798.
   
      (5)  Ares(2013) 2533608.
   
      (6)  Ares(2013) 2741492.
   
      (7)  Ares(2013) 3001466.
   
      (8)  Ares(2013) 3122053.
   
      (9)  Ares(2013) 3198587.
   
      (10)  Ares(2013) 3322372.
   
      (11)  A Bizottság 2012. február 10-i 2012/115/EU végrehajtási határozata az ipari kibocsátásokról szóló 2010/75/EU európai parlamenti és tanácsi irányelvben említett átmeneti nemzeti tervekre vonatkozó szabályok meghatározásáról (HL L 52., 2012.2.24., 12. o.).
   
      (12)  Az Európai Parlament és a Tanács 2008. május 21-i 2008/50/EK irányelve a környezeti levegő minőségéről és a Tisztább levegőt Európának elnevezésű programról (HL L 152., 2008.6.11., 1. o.).
   
      (13)  Az Európai Parlament és a Tanács 2001. október 23-i 2001/81/EK irányelve az egyes légköri szennyezők nemzeti kibocsátási határértékeiről (HL L 309., 2001.11.27., 22. o.).
   
      (14)  Az átmeneti nemzeti terv egységes szerkezetbe foglalt szövegét a Bizottság 2013. október 7-én Ares(2013) 3198587 iktatási számon vette nyilvántartásba.
   
      MELLÉKLET
      
         Az átmeneti nemzeti tervben szereplő létesítmények jegyzéke
      
      
                  Szám
               
               
                  Az átmeneti nemzeti tervben szereplő létesítmény neve
               
               
                  Teljes névleges bemenő hőteljesítmény 2010.12.31-én (MW)
               
               
                  Az átmeneti nemzeti terv hatálya alá tartozó szennyező anyagok
               
            
                  SO2
                  
               
               
                  NOx
                  
               
               
                  por
               
            
                  1.
               
               
                  Plzeňská teplárenská, a.s. Tepláreň Juh
               
               
                  254
               
               
                  √
               
               
                  √
               
               
                  √
               
            
                  2.
               
               
                  Bratislavská teplárenská, a.s.,Tepláreň Západ
               
               
                  255
               
               
                  √
               
               
                  √
               
               
                  √
               
            
                  3.
               
               
                  Continental Matador Rubber, s.r.o.
               
               
                  128
               
               
                  —
               
               
                  √
               
               
                  —
               
            
                  4.
               
               
                  Slovnaft Petrochemicals, s.r.o.
               
               
                  111,41
               
               
                  —
               
               
                  √
               
               
                  —
               
            
                  5.
               
               
                  U. S. Steel Košice, s.r.o., K1–K5 kazánok
               
               
                  917,3
               
               
                  √
               
               
                  √
               
               
                  √
               
            
                  6.
               
               
                  U.S.Steel Košice, s.r.o., K6 kazán
               
               
                  163,6
               
               
                  √
               
               
                  √
               
               
                  √
               
            
                  7.
               
               
                  Plzeňská teplárenská, a.s. Tepláreň B
               
               
                  199
               
               
                  √
               
               
                  √
               
               
                  √
               
            
         
      
         Kibocsátási határértékek (tonna)
      
      
                   
               
               
                  2016
               
               
                  2017
               
               
                  2018
               
               
                  2019
               
               
                  2020.1.1–2020.6.30.
               
            
                  SO2
                  
               
               
                  7 429
               
               
                  5 722
               
               
                  4 016
               
               
                  2 309
               
               
                  1 155
               
            
                  NOx
                  
               
               
                  4 469
               
               
                  3 758
               
               
                  3 047
               
               
                  2 335
               
               
                  1 168
               
            
                  por
               
               
                  430
               
               
                  343
               
               
                  257
               
               
                  170
               
               
                  85